पाएं अपने शहर की ताज़ा ख़बरें और फ्री ई-पेपरडाउनलोड करें
पटियाला सेंट्रल जेल से भागे तीन कैदियों में से एक को गुरुवार सुबह गिरफ्तार कर लिया गया। कैदी इंद्रजीत को पटियाला-कपूरथला पुलिस ने संयुक्त ऑपरेशन के तहत कपूरथला से पकड़ा। SSP विक्रमजीत दुग्गल ने इस कार्रवाई की पुष्टि की है।
26 अप्रैल को देर रात सेंट्रल जेल से शौचालय की दीवार की ईटें निकालकर तीन कैदी फरार हो गए थे। कैदी शेर सिंह निवासी जिला अमृतसर उम्रकैद की सजा काट रहा है। कैदी इंद्रजीत सिंह उर्फ ध्याना निवासी राणीपुर जिला कपूरथला को 10 साल की कैद हुई है। तीसरा हवालाती जसप्रीत सिंह उर्फ नूपी गांव ढाबी जिला रूपनगर का रहने वाला है। उसके खिलाफ साल 2018 में हत्या और आर्म्स एक्ट के अंतर्गत मामला दर्ज हुआ था और इसी केस में वह केंद्रीय जेल पटियाला में बंद था। इंद्रजीत की गिरफ्तारी हो गई है और बाकी दोनों की तलाश जारी है।
भागे कैदियों को पकड़ने के लिए एक SIT का गठन किया गया था, जिसने जिला पुलिस के साथ मिलकर 6 टीमों का गठन किया, जो इस मामले की हर पहलू से बारीकी से जांच कर रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn